Gordie Howe

Gordon Howe (31. märts 1928 Floral, Saskatchewan, Kanada – 10. juuni 2016 Sylvania, Ohio, USA) oli Kanada jäähokimängija. Ta mängis NHL-is aastatel 1946–1980 kokku 26 hooajal ja kuuel hooajal World Hockey Associationis (WHA). Esimesed 25 hooaega mängis ta Detroit Red Wingsis.

Howe sündis Kanada Saskatchewani provintsis Floralis. Tal oli kaheksa õde-venda. Varsti pärast tema sündi kolis pere Saskatooni. Howe hakkas jäähokit mängima üheksa-aastaselt. Tal oli koolis probleeme, näiteks jäi ta kolmandat klassi kordama."He just kept going and going and ...". espn.go.com

Red Wingsiga liitus ta 1946. aastal. Ta oli aastatel 1950–1954 ja 1957–1963 NHL-i suurim väravakütt. 1953. aastal püstitas ta liigas ühel hooajal kogutud punktide rekordi (95). Ta võitis Red Wingsiga neli Stanley karikat, kuus korda sai ta liiga kõige väärtuslikuma mängija auhinna Hart Memorial Trophy ja samuti kuus korda liiga resultatiivseima mängija auhinna Art Ross Trophy.Gordie Howe. The Internet Hockey Database. Vaadatud 3.12.2016 Ta valiti 23 korral NHL-i tähtede mängule.

Howe lõpetas mängimise 1971. aastal ja valiti järgmisel aastal jäähoki kuulsuste halli liikmeks. Ta naasis aga kaks aastat hiljem koos oma poegade Marki ja Martyga mängima WHA meeskonda Houston Aeros. Pärast WHA tegevuse lõppu mängis Howe veel ühe hooaja (1979–1980) NHL-is meeskonna Hartford Whalersi ridades. Ta lõpetas sportlaskarjääri 52-aastaselt.

Howe pidas NHL-is 1767 põhihooaja kohtumist. Ta lõi põhihooaegadel 801 ja play-offides 68 väravat ning andis vastavalt 1049 ja 92 väravasöötu. Ta lõi 22 hooajal järjest vähemalt 20 väravat (1949–1971). NHL-i põhiturniiril lõi ta 801 väravat – selles on temast edukam olnud ainult Wayne Gretzky. NHL-i edetabelis on Howe 1850 punktiga kolmandal kohal. Ta on kõige vanem hokimängija, kes NHL-is jääl olnud. 1980. aastal seda tehes oli tema vanus 52 aastat ja 11 päeva."Kanada jäähokilegend lahkus taevastele väljakutele". Postimees Sport. 10. juuni 2016 Lisaks on ta ainus mängija NHL-is, kes on mänginud viiel kümnendil (1940.–1980. aastad).

Tema hüüdnimi oli "Mr. Hockey". Teda peetakse üheks kõige aegade parimaks jäähokimängijaks."Players: Gordie Howe Biography". Hockey Hall of Fame. Vaadatud 3.12.2016 2008. aastal pälvis ta esimesena NHL-i elutöö auhinna.

2014. aastal elas ta üle kaks infarkti. Ta suri 2016. aasta 10. juunil 88-aastaselt."Gordie Howe dies at 88". CBC Sports. 10. juuni 2016. Vaadatud 3.12.2016

 Viited 

 Välislingid 

 Gordie Howe'i karjääri statistika

Kategooria:Kanada jäähokimängijad
Kategooria:Detroit Red Wingsi mängijad
Kategooria:Sündinud 1928
Kategooria:Surnud 2016